Isbjørneungen Augo har i tæt samarbejde med det gode vejr fået 30.000 gæster til at besøge Aalborg Zoo henover påsken. Det er 12.000 flere end samme periode i 2010, og det får nu havens direktør til at skrue forventningerne til 2011 i vejret. - Jeg er meget begejstret. Vi har haft omkring 75.000 gæster i forhold til 58.000 på samme tid sidste år, siger direktør Henrik Johansen. Den 5 måneder gamle isbjørneunge er også et kæmpehit på internettet. Mere end 500.000 har på to uger set en video, hvor Augo leger med en blå spand. - Nogle dyr er mere populære end andre, og isbjørnen er en af de mest populære, må vi konstatere, fortæller Henrik Johansen. Se video af Augo der leger med en blå spand her: http://www.youtube.com/watch?v=FJS698KKffM
Aalborg Zoo's lille isbjørneunge er en publikumsmagnet

 